Virágóra
Aki ismeri a virágokat, annak juliusban mutatják, hogy mikor hány az óra?

Reggel.
5-kor nyílik a fekete csucsor, másképpen ebszőlő,
6-kor nyílik a kékvirágú katáng, másképpen nap után néző fű.
7-kor nyílik a villás csöngetyűke
8-kor nyílik a keresztes tarnics.

Délelött.
9-kor nyilik a piros tikszem.
10-kor zárul a cérnaáguvirág.
11-kor zárul az egérfülű virág.
12-kor zárul a mezei csorbóka.

Délután.
1-kor zárul a dudva-csorbóka.
2-kor zárul a tolvajfű, másképpen bugás saláta.
3-kor zárul a szegletes tárnics.
4-kor zárul a nagyvirágú len.
5-kor zárul a villás csengetyűke.

Este
7-kor zárul a keresztes tárnics.
8-kor zárul a nagyvirágú szulák.

Persze az ilyen óra szerint nem tanácsos a vasutra menni, mert vagy korán érkeznénk vagy elkésnénk.
Jegyzetek